སདེ༌རྩེཤ་ལྐུག་པ་སར།
༄༅བོད་པས་གསོན། engag
སློབ་བུ་ཐུབ་བསྟན་འོད་ཟེར། དར་ལག
ས་ལྡན་གངས་རི་དཀར་བོའི་འགྲམ་རྒྱུད་ན་གནས་པའི།།
ཁ་བ་ཅན་གྱི་སྤུན་གཅིག་བུ་ཆུང་ངའི་གྲོགས་པོ།།
རང་གི་ཁ་ཟས་རྒྱབ་གོས་འཚོལ་འདོད་ནི་ཡིན་ཡང་།།
ལ་རྒྱ་གཞན་ལ་མ་གླེང་སྡོད་ཐབས་རང་མི་འདུག།
གངས་ཅན་བྷོ་ཊའི་ལྗོངས་ན་རྗེས་སུ་རང་ལུས་པའི།།
དེང་རབས་བོད་པའི་སྒེག་ལྡན་རྐེད་མེད་ཀྱི་རིགས་དག།
སྒོར་མོར་དགའ་ཞེན་ཆེ་བ་སྔོན་ལས་ཞིག་ཡིན་རུང༌།།
རང་ལུས་སྒོར་ལ་མ་བརྗེ་སྙིང་ནང་གི་གཏམ་ཡིན།།
མཐོ་བོད་སྒང་ན་བདེ་སྐྱིད་འཚོ་བ་རང་རོལ་བའི།།
དེང་རབས་བོད་ཀྱི་ཀླད་མེད་ཕྱུགས་ཟོག་གི་བདག་པོ།།
དཀར་གསུམ་འོ་ཞོའི་མངར་ལ་དུང་བ་དེ་ཆེ་རུང་།།
རྩ་ས་རྩོད་གླེང་མ་བྱེད་སྙིང་ནང་གི་གཏམ་ཡིན།།
ཕྱི་མའི་ལམ་སྟོན་ཡིན་ཞེས་དེང་རབས་ཀྱི་སྤྲུལ་རྫུན།།
རྒྱ་ནག་གྲོང་ཁྱེར་མགོ་སྐོར་སྒོར་ལེན་ལ་དགྱེས་རུང་།།
ཁྲུང་ཁྲུང་དཀར་མོའི་དབང་བསྐུར་དབྱངས་རྟ་ལ་གྱེར་ནས།།
ནང་ཆོས་ཡིན་ཞེས་མ་གླེང་སྙིང་ནང་གི་གཏམ་ཡིན།།
དེང་རབས་སྲིད་ལུགས་སྐྱོང་བའི་སྡེ་གཅིག་གི་དཔོན་པོ།།
107

དུས་གསར་གྱི་ཕོ་ཉ།
རང་སྡེར་དགའ་བ་ཁྱོད་ཀྱི་མོས་པ་དེ་ཡིན་རུང་།།
རྒྱུ་འབྲས་ལམ་གྱི་གོང་བུ་སྙིང་ག་ན་དབེན་པའི།།
བྱ་སྤྱོད་ངན་པ་མ་བསྒྲུབ་སྙིང་ནང་གི་གཏམ་ཡིན།།
ལང་ཚོ་གསར་ཏུ་བཞད་པའི་གངས་ལྗོངས་ཀྱི་གཞོན་ནུ།།
རྣམ་གཡེང་རྩེད་འཇོར་གཡེང་བ་སྲོལ་རྒྱུན་ཞིག་ཡིན་ཡང་།།
མ་འོངས་གངས་ལྗོངས་གསར་བ་འཛུགས་སྐྲུན་ཞིག་བསམ་ན།།
རིགས་བཞུང་སློབ་ལ་འབད་པ་བུ་ཆུང་ངའི་སྙིང་གཏམ།།